B9S P. J. I. DK FREMERY 



rationem exigenda esse. Chemiae praecipue in lectionibus desiderabatur 

 interior cognitio. In men tern revocemus, omnes quae agriculturae inserviunt 

 disciplines plurimos et maximos fecisse progressus tales quales vix eo tempore 

 suspiciebantur. Sed oeconomiam ruralem ita tradidit , qualis ejus tum erat 

 status, principes in hac viros, Thaerium aliosque secutus. 



Agricultm'am tamen patriam imprimis respexit cujus emendandae condi- 

 tioni omnes animi vires impendebat. Hue ejus tendebant scripta. Hoc 

 docet oratio , quam habuit in prima classe Instituti regii artium doctrina- 

 rumque, quum diceret: De solo patrio prae aliis Europae regionihua agri- 

 culturae aptissimo. 



Inde cunjunctione Belgii cum nostris provinciis vehementer gaudebat, 

 quippe facile concedens, Belgarum agros colendi rationem nostrae ple- 

 rumque praestare , indeque amplificatum iri nostras res rusticas sibi per- 

 suasiun habens. Quaenam hac de re ipsius esset sententia, declaravit 

 cum Academiae gerundae munus deponeret, oratione ex hoc ipso loco 

 habita, Be emolumentis , quae ex Batavorum et Belgarum conjunctione in 

 unum regnum agriculturae per totam patriam accesserint. 



Nonne vobis videtur, A. A. nobis monstrasse Kopsius , quomodo oecono- 

 raia ruralis in usum Academicum et in patriae commodum tractare opor- 

 teat, et egregium hujus disciphnae doctorem se praestitisse ? 



Sed in solis tractandis rebus rusticis non versabatur ejus munus ; Botanicen 

 item docere tenebatur, et quid in hac valuerit attendendum. 



Vidimus Kopsium, jam a prima adolescentia , maxime fuisse delectatum 

 coUigendis siccandisque plantis non solum , sed iis secundum certas bo- 

 tanices regulas ordinandis. Ita jam XIV annos natus, annotationibus 

 scriptis Floram Harlemensem, imperfectissimum opus, adumbravit. 



Cognitionem botanices per omnem studiorum cursum coluit. Ita continue 

 in GoRTERi Flora septem provinciarum locos notavit, in quibus plantae 

 crescant, quas colligebat. Post annum MDCCXCII eidem studio magis 

 magisque se dedit , idque in rebus adversis illi fuit solatium. Praesertim 

 earn botanices colebat partem , quae patrias spectat plantas ; quare ejus 

 hac in re opera magis et citius fuere cognita et inter patriae botanicos 

 celebrari coepta est. Nee mirum hoc ansam dedisse ut Flora Batava, cujus 

 operis merita ubivis agnoscuntur, a Kopsio ederetur. 



